แนวโน้มหุ้นเช้านี้แกว่งตัวรอผลประชุมจี7
นักวิเคราะห์ฯคาดตลาดหุ้นไทยเช้านี้แกว่งตัว โดยคงจะอ่อนตัวลงก่อนเด้งขึ้น รอลุ้นผลการประชุมฉุกเฉินของกลุ่ม จี7
5 มิ.ย. 2555

นักวิเคราะห์ฯคาดตลาดหุ้นไทยเช้านี้แกว่งตัว โดยคงจะอ่อนตัวลงก่อนเด้งขึ้น รอลุ้นผลการประชุมฉุกเฉินของกลุ่ม จี7
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คาดว่าจะอยู่ในลักษณะของการแกว่งตัว โดยเปิดตลาดเช้ามีโอกาสที่จะอ่อนตัวลงก่อน ที่จะมีการเด้งขึ้น เนื่องจากในช่วงวันหยุดที่ผ่านมาตลาดต่างประเทศปรับตัวลงค่อนข้างมาก 
แต่เช้านี้ตลาดหุ้นอื่นในภูมิภาคเอเชียก็ได้มีการรีบาวน์ขึ้นมาแล้ว ภายหลังจากที่ได้มีการประชุมฉุกเฉินของกลุ่ม จี7 ซึ่ง อาจมีมาตรการช่วยเหลือการแก้ไขหนี้ในยุโรป ดังนั้นการปรับตัวลงของตลาดคงจะไม่มากนัก 
ส่วนปัจจัยการเมืองในประเทศก็เริ่มคลี่คลายลงหลังจากที่ได้มีการเลิกชุมนุม พร้อมให้แนวรับ 1,100-1,110 จุด แนว ต้าน 1,125-1,130 จุด